rejauldu/bengali-wikipedia huggingface dataset:
উইসকনসিন-ম্যাডিসন বিশ্ববিদ্যালয় বা ইউনিভার্সিটি অব উইসকনসিন, ম্যাডিসন মার্কিন যুক্তরাষ্ট্রের উইসকনসিনের ম্যাডিসনে অবস্থিত একটি সরকারি ভূমি-অনুদান গবেষণাধর্মী বিশ্ববিদ্যালয়। ১৮৪৮ সালে উইসকনসিন রাজ্যের মর্যাদা অর্জন করে এবং উইসকনসিনের অফিসিয়াল রাজ্য বিশ্ববিদ্যালয় এবং উইসকনসিন সিস্টেম বিশ্ববিদ্যালয়ের ফ্ল্যাগশিপ ক্যাম্পাস উভয়ই একই বছর প্রতিষ্ঠিত হয়। ৯৩৩-একর (৩৭৮ হেক্টর) প্রধান ক্যাম্পাস মেন্ডোটা হ্রদের তীরে অবস্থিত এবং চারটি জাতীয় ঐতিহাসিক ল্যান্ডমার্ক এখানে অন্তর্ভুক্ত। এছাড়াও বিশ্ববিদ্যালয়ের মালিকানায় রয়েছে এবং পরিচালনা করে ১,২০০-একর (৪৮৬ হেক্টর) ইউনিভার্সিটি অফ উইসকনসিন-ম্যাডিসন আরবোরেটাম মূল ক্যাম্পাসের ৪ মাইল (৬.৪ কিমি) দক্ষিণে।    র‍্যাঙ্কিং    কৃতি শিক্ষার্থী   জন বারডিন, পদার্থবিজ্ঞানে নোবেল পুরস্কার ১৯৫৬, ১৯৭২; আইইইই মেডেল অব অনার ১৯৭১, স্টুয়ার্ট ব্যালেন্টাইন মেডেল (১৯৫২), অলিভার ই বাকলি কনডেন্সড ম্যাটার প্রাইজ (১৯৫৪), ন্যাশনাল মেডেল অব সায়েন্স (১৯৬৫), লোমোনোসোভ গোল্ড মেডেল (১৯৮৭), হ্যারল্ড পেন্ডার অ্যাওয়ার্ড (১৯৮৮)  এডয়ার্ড লাউরি টাটম, চিকিৎসাবিজ্ঞানে নোবেল পুরস্কার, ১৯৫৮  পল বয়ার, রসায়নে নোবেল পুরস্কার, ১৯৯৭  অ্যালান ম্যাকডিয়ারমিড, রসায়নে নোবেল পুরস্কার, ২০০০  থিওডোর শুল্ট্‌স, অর্থনীতিতে নোবেল পুরস্কার, ১৯৭৯  হারবার্ট এস. গ্যাসার, চিকিৎসাবিজ্ঞানে নোবেল পুরস্কার, ১৯৪৪  স্টানফোর্ড মুর, রসায়নে নোবেল পুরস্কার, ১৯৭২  জন হ্যাসব্রাউক ভ্যান ভ্লেক, পদার্থবিজ্ঞানে নোবেল পুরস্কার ১৯৭৭, Irving Langmuir Award (১৯৬৫), ন্যাশনাল মেডেল অব সায়েন্স (১৯৬৬), Elliott Cresson Medal (১৯৭১), Lorentz Medal (১৯৭৪)  রিচার্ড আর্নেস্ট বেলম্যান, আইইই মেডেল অব অনার ১৯৭৯  হাওয়ার্ড আইকেন  আর্নস্ট অ্যাডলফ গুইলেমিন, আইইইই মেডেল অব অনার ১৯৬১ এবং আইইইই জেমস এইচ মুলিগান জুনিয়র এডুকেশন মেডেল ১৯৬২  অরুণ জি ফাড়কে, বেঞ্জামিন ফ্রাঙ্কলিন মেডেল, ২০০৮, আইইইই মেডেল ইন পাওয়ার ইঞ্জিনিয়ারিং, ২০১৬   কৃতি শিক্ষক   যোসেফ আরল্যাঙ্গার, চিকিৎসাবিজ্ঞানে নোবেল পুরস্কার ১৯৪৪  মিল্টন ফ্রিড্‌ম্যান, ন্যাশনাল মেডেল অব সায়েন্স (১৯৮৮), প্রেসিডেন্সিয়াল মেডেল অব ফ্রীডম (১৯৮৮), অর্থনীতিতে নোবেল পুরস্কার (১৯৭৬), জন বেটস ক্লার্ক মেডেল (১৯৫১)  হর গোবিন্দ খোরানা, চিকিৎসাবিজ্ঞানে নোবেল পুরস্কার, ১৯৬৮, লুইজা গ্রোস হরউইটস পুরস্কার (১৯৬৮), আলবার্ট ল্যাস্কার অ্যাওয়ার্ড ফর বেসিক মেডিকেল রিসার্চ (১৯৬৮), পদ্ম বিভূষণ (১৯৬৯), উইলার্ড গিবস অ্যাওয়ার্ড (১৯৬৯)  জোসুয়া লেডারবার্গ, চিকিৎসাবিজ্ঞানে নোবেল পুরস্কার ১৯৫৯, ন্যাশনাল মেডেল অব সায়েন্স ১৯৮৯, প্রেসিডেন্সিয়াল মেডেল অব ফ্রীডম (২০০৬)  অলিভার স্মিথ, চিকিৎসাবিজ্ঞানে নোবেল পুরস্কার ২০০৭, ল্যাস্কার অ্যাওয়ার্ড (২০০১), ওলফ প্রাইজ ইন মেডিসিন (২০০২), থমাস হান্ট মর্গান মেডেল (২০০৭)  ইউজিন পল উইগনার, পদার্থবিজ্ঞানে নোবেল পুরস্কার ১৯৬৩, ন্যাশনাল মেডেল অব সায়েন্স ১৯৬৯, ফ্রাঙ্কলিন মেডেল (১৯৫০), এনরিকো ফার্মি অ্যাওয়ার্ড (১৯৫৮), ম্যাক্স প্ল্যাঙ্ক মেডেল (১৯৬১), আলবার্ট আইনস্টাইন অ্যাওয়ার্ড (১৯৭২)  জন হ্যাসব্রাউক ভ্যান ভ্লেক, পদার্থবিজ্ঞানে নোবেল পুরস্কার ১৯৭৭, Irving Langmuir Award (১৯৬৫), ন্যাশনাল মেডেল অব সায়েন্স (১৯৬৬), Elliott Cresson Medal (১৯৭১), Lorentz Medal (১৯৭৪)   তথ্যসূত্র   বিষয়শ্রেণী:মার্কিন যুক্তরাষ্ট্রের বিশ্ববিদ্যালয় বিষয়শ্রেণী:১৮৪৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৮৪৮-এ প্রতিষ্ঠিত বিশ্ববিদ্যালয় ও কলেজ
পোলিচলুর দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে অবস্থিত একটি জনগণনা নগর। এটি চেন্নাই মহানগরের দক্ষিণ-পশ্চিম প্রান্তে ত্রিশূলমে চেন্নাই আন্তর্জাতিক বিমানবন্দরের নিকট অবস্থিত৷ শহরটির উত্তর দিয়ে বয়ে গেছে আদিয়ার নদী৷ এখানে একটি অগস্ত্যেশ্বর মন্দির রয়েছে৷ নিকটবর্তী রেল স্টেশনটি হলো চেন্নাই শহরতলি রেলওয়ের অন্তর্গত পল্লাবরম রেলওয়ে স্টেশন.  জনতত্ত্ব ২০০১ খ্রিস্টাব্দের জনগণনা অনুসারে পোলিচলুর শহররের জনসংখ্যা ছিলো ১৫,৩২৯ জন৷  ২০১১ খ্রিস্টাব্দে ভারতের জনগণনা অনুসারে পোলিচলুর শহরের জনসংখ্যা ছিলো ২১,৯০৬ জন, যার মধ্যে পুরুষ ১১,০৫৪ জন ও নারী ১০,৮৫২ জন অর্থাৎ প্রতি হাজার পুরুষে নারী সংখ্যা ৯৮২ জন৷ ছয় বছর অনূর্ধ্ব শিশু সংখ্যা ২,২৯৩ জন, যা মোট জনসংখ্যার ১০.৪৭ শতাংশ৷ শহরের মোট পরিবার সংখ্যা ৫,৫৩১ টি৷ শহরের মোট সাক্ষরতার হার ৮৯.৯১ শতাংশ, যেখানে পুরুষ সাক্ষরতার হার ৯৪.২৫ শতাংশ ও নারী সাক্ষরতার হার ৮৫.৫০ শতাংশ৷https://www.census2011.co.in/data/town/629371-polichalur-tamil-nadu.html  ইতিহাস পোলিচলুর মূলত একটি সংক্ষিপ্ত করা নাম, এর মূল নাম পুগল চোল নল্লুর৷ তামিল ভাষায় এর অর্থ চোল রাজাদের খ্যাতিসম্পন্ন শহর৷ খ্রিস্টীয় নবম শতাব্দীতে চোল রাজারা অগস্ত্যেশ্বর মন্দিরটি চিহ্নিত করতে এখানে একটি নগর পত্তন ঘটান৷  পরিবহন শহরটি চেন্নাই ও মহানগরের বাইরে বিভিন্ন অঞ্চলের সাথে বাস ও রেল পরিষেবার মাধ্যমে যুক্ত৷ পূর্বে সর্বভারতীয় আন্না দ্রাবিড় মুনেত্র কড়গম দলটি চেন্নাই বিমানবন্দর বৃদ্ধির জন্য পোলিচলুর, পাম্মল, অনকাপুদুর অঞ্চলের ২,০০০ এর জমি নির্ধারিত করেছিলন৷ কিন্তু বিরোধী দলগুলির চাপের সম্মুখীন হয়ে তারা এই অঞ্চলে জমি অধিগ্রহণ বন্ধ করেন ও মনবক্কম, তারাবক্কম, কোলাবক্কম, গেরুকমবক্কম অঞ্চলে নতুন জমি অধিগ্রহণ শুরু করেন৷  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি বিষয়শ্রেণী:৯ম শতাব্দীতে প্রতিষ্ঠিত জনবহুল স্থান
অর্পিত গৌড় একজন ভারতীয় ক্রিকেটার। তিনি ১৯৯৬ সালের ৪ জুলাই জন্মগ্রহণ করেন।   খেলোয়াড়ি জীবন  তিনি প্রধানত একজন ডানহাতি ব্যাটসম্যান। ভারতের ঘরোয়া ক্রিকেটে তিনি মধ্যপ্রদেশের হয়ে খেলে থাকেন। ২০২০-২১ সৈয়দ মুশতাক আলী ট্রফিতে মধ্যপ্রদেশের হয়ে ১১ জানুয়ারী ২০২১ তারিখে তার টি-টোয়েন্টি অভিষেক হয়।   তথ্যসূত্র    বহিঃসংযোগ      বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ বিষয়শ্রেণী:ভারতীয় ক্রিকেটার বিষয়শ্রেণী:মধ্যপ্রদেশের ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৬-এ জন্ম
রুদ্রপুর ভারতের উত্তরাখণ্ড রাজ্যের উধম সিং নগর জেলার একটি শহর। এটি নতুন দিল্লি থেকে প্রায়  উত্তর-পূর্বে এবং দেরাদুনের  দক্ষিণে অবস্থিত রুদ্রপুরের ৫০০ বছরেরও বেশি ইতিহাস রয়েছে। এটি ১৬শ শতকে রাজা রুদ্র চন্দ প্রতিষ্ঠা করেছিলেন, এবং কুমায়ুনের তরাই অঞ্চলে রাজ্যপালের বাসভবন ছিল। শহরটি একটি বড় শিল্পকেন্দ্র এবং শিক্ষাগত কেন্দ্র ছাড়াও উধম সিং নগর জেলার সদর দফতর হিসাবে কাজ করে চলেছে। রুদ্রপুর শহরটি উর্বর তরাই অঞ্চলে ২৭.৬৫ কিমি২ জায়গা জুড়ে অবস্থিত। ২০১১ সালের ভারতের জনগণনা অনুসারে এখানকার জনসংখ্যা ১৪০,৮৫৭। রুদ্রপুর হল উত্তরাখণ্ডের পঞ্চম সর্বাধিক জনবহুল শহর। উত্তরাখণ্ডের রাজ্য শিল্প উন্নয়ন কর্পোরেশন প্রতিষ্ঠার পর থেকে, শিক্ষার বৃদ্ধি এবং উচ্চতর কর্মসংস্থানের পাশাপাশি এই শহরের দ্রুত বিকাশ হয়েছে। এই অঞ্চলের একটি আকর্ষণীয় বিষয় হল কিছু আর্টেসিয়ান জলের কূপ রয়েছে যেখানে ভূ-গর্ভস্থ জলের চাপের কারণে জল নিজেই ভূ-পৃষ্ঠে বেরিয়ে আসে। এর জন্য একটি কূপ খনন করতে হয় এবং জল বের করার জন্য একটি ছিদ্র যুক্ত আবরণী পাইপটি নামাতে হয়। এই সব আর্টেসিয়ান কূপগুলিতে কোনও পাম্পের প্রয়োজন হয় না।  ইতিহাস thumb|left|প্রাচীন শহর গোভিসানার ধ্বংসাবশেষ কাশীপুর। গোভিসানা হল এই অঞ্চলের প্রাচীনতম জনবসতি, সপ্তম শতাব্দীতে চীনা তীর্থযাত্রী হিউয়েন সাঙ পরিদর্শন করেছিলেন। যেখানে রুদ্রপুর অবস্থিত, সেই তরাই অঞ্চলটিকে প্রাচীন যুগের বেশিরভাগ ক্ষেত্রে দুর্ভেদ্য বন হিসাবে বিবেচনা করা হত। জলাভূমি, প্রচণ্ড উত্তাপ, নিরবচ্ছিন্ন বৃষ্টিপাত, বন্য প্রাণী, রোগ এবং যাতায়াতের সুবিধা না থাকায় এখানে বসতি স্থাপন করা যায়নি। এই অঞ্চলে, গোভিসানা (এই শহরের  উত্তর-পশ্চিমে) ছাড়া আর কোন বসতির কোন ঐতিহাসিক নথি পাওয়া যায়নি। মোগল ঐতিহাসিকরা উল্লেখ করেছেন যে চম্পাওয়াতের চন্দ শাসক, জ্ঞান চাঁদ দিল্লি সালতানাত পরিদর্শন করেছিলেন এবং সুলতানের কাছ থেকে অনুদান হিসাবে, গঙ্গা নদী পর্যন্ত, ভাবার - তরাই অঞ্চলটি পেয়েছিলেন; এভাবে এই অঞ্চলটি  কুমায়ুন রাজ্যের আওতায় আসে। এই অঞ্চলটি স্থানীয় সর্দারদের অধীনে ছিল; কীর্তি চাঁদ (১৪৮৮-১৫০৩), প্রথম বাকি  কুমায়ুন রাজ্যের সাথে তরাই অঞ্চল শাসন করেছিলেন।  রুদ্রপুর শহরটি, আলমোরার রাজা রুদ্র চন্দ ১৬শ শতাব্দীতে প্রতিষ্ঠা করেছিলেন। ১৭১৮ সালে কাশীপুর শহর প্রতিষ্ঠা না হওয়া পর্যন্ত এটি ছিল তরাইয়ের অধিকারীর (রাজ্যপাল) বাসভবন। ১৭৪৪ খ্রিস্টাব্দে চন্দ ও রোহিলাদের মধ্যে লড়াই হয়েছিল, যাকে বলা হয় রুদ্রপুর যুদ্ধ। সেই সময় শিব দেও যোশীর নেতৃত্বে কুমায়ুন সেনাবাহিনী পরাজিত হয়েছিল। পরে, রাজা দীপ চন্দ রোহিলাদের উপরে নজরদারি করতে রুদ্রপুরে একটি দুর্গ তৈরি করেছিলেন।  আরও দেখুন ১৯৯১ রুদ্রপুর বোমা হামলা উত্তরাখণ্ড এবং হিমাচল প্রদেশের শহরগুলির তালিকা  তথ্যসূত্র  বহিঃসংযোগ  Rudrapur's online directory   Rudrapur's website development place  "Four killed in police firing after communal riot in Rudrapur"   বিষয়শ্রেণী:উধম সিং নগর জেলার শহর ও শহরতলি বিষয়শ্রেণী:উত্তরাখণ্ডের শহরগুলি বিষয়শ্রেণী:উত্তরাখণ্ডের পর্যটন
ভুলতা বৈদ্যুতিক গ্রিড উপকেন্দ্র বাংলাদেশের ঢাকা বিভাগের নারায়ণগঞ্জ জেলার রূপগঞ্জ উপজেলার ভুলতা ইউনিয়নে অবস্থিত একটি গুরুত্বপূর্ণ বৈদ্যুতিক উপকেন্দ্র।  অবস্থান ভুলতা বৈদ্যুতিক উপকেন্দ্রটি রাজধানী ঢাকার কাছে নারায়ণগঞ্জ জেলার রূপগঞ্জ উপজেলার ভুলতা ইউনিয়নে অবস্থিত।  ভুলতা-মদুনাঘাট ৭৬৫ কেভি গ্রিড লাইন  ভুলতা-মদুনাঘাট ৭৬৫ কেভি গ্রিড লাইন হচ্ছে বাংলাদেশে নির্মাণাধীন একটি উচ্চ ভোল্টেজ বৈদ্যুতিক লাইন। লাইনটি নির্মাণ করছে পাওয়ার গ্রিড কোম্পানি অব বাংলাদেশ।  সংযুক্ত বৈদ্যুতিক গ্রিড লাইনসমূহ ভুলতা বৈদ্যুতিক উপকেন্দ্রের সাথে সংযুক্ত ও পরিচালিত বিদ্যুৎশক্তি সঞ্চালন ও জাতীয় গ্রিডে বিদ্যুৎ সরবরাহের লাইন গুলো হচ্ছে: ভুলতা-মদুনাঘাট ৭৬৫ কেভি গ্রিড লাইন আশুগঞ্জ-ভুলতা ৪০০ কেভি গ্রিড লাইন ভুলতা-হরিপুর-রামপুরা ২৩০ কেভি গ্রিড লাইন  আরো দেখুন বাংলাদেশের বিদ্যুৎ খাত  তথ্যসূত্র  বিষয়শ্রেণী:বাংলাদেশের বৈদ্যুতিক উপকেন্দ্র
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  ~মহীন (আলাপ) ১০:১৯, ২৩ সেপ্টেম্বর ২০১৯ (ইউটিসি) মুহাম্মদ মাহমুদুল ইসলাম   – (অপসারণের প্রস্তাবনা দেখুনলগ দেখুন) () জীবনী উল্লেখযোগ্যতার নিরূপনে উত্তীর্ণ নয়। মেরাজ (আলাপ) ০৪:৫৪, ১৪ সেপ্টেম্বর ২০১৯ (ইউটিসি)  অপসারণে  — সাফি ০৯:৪৬, ১৫ সেপ্টেম্বর ২০১৯ (ইউটিসি) অপসারণে  ,উল্লেখযোগ্য মানদন্ড পূরণ করেন না.--নেহাল(আলাপ) ১৭:২৫, ১৬ সেপ্টেম্বর ২০১৯ (ইউটিসি)  অপসারণে । উইকিপিডিয়া:উল্লেখযোগ্যতা (শিক্ষায়তনিক ব্যক্তিত্ব) মানদন্ডের বিচারে উল্লেখযোগ্য নন।--IqbalHossain (আলাপ) ০৫:০৪, ১৭ সেপ্টেম্বর ২০১৯ (ইউটিসি)  অপসারণে , উইকিপিডিয়া:উল্লেখযোগ্যতার (শিক্ষায়তনিক ব্যক্তিত্ব) একটি শর্তও পূরণ করে না। --Shahidul Hasan Roman (আলাপ) ০৪:৪৩, ২২ সেপ্টেম্বর ২০১৯ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
আহমদপুর জংশন রেলওয়ে স্টেশন পূর্ব রেলওয়ে বিভাগের হাওড়া বিভাগের একটি গুরুত্বপূর্ণ রেলওয়ে স্টেশন। এটি সাহেবগঞ্জ লুপ  আহমদপুর–কাটোয়া লাইন দুটির মধ্যে সংযোগকারী স্টেশন। এটি ভারতের পশ্চিমবঙ্গের বীরভূম জেলার সিউড়ির পাশে আহমদপুরে অবস্থিত। সর্বমোট ৪৬টি এক্সপ্রেস ও প্যাসেঞ্জার ট্রেন আহমদপুরে থামে।   তথ্যসূত্র    বহিঃসংযোগ   বিষয়শ্রেণী:পশ্চিমবঙ্গের রেলওয়ে স্টেশন বিষয়শ্রেণী:বীরভূম জেলার রেলওয়ে স্টেশন বিষয়শ্রেণী:হাওড়া রেলওয়ে বিভাগ বিষয়শ্রেণী:পশ্চিমবঙ্গের জংশন রেলওয়ে স্টেশন বিষয়শ্রেণী:১৮৬০-এ ভারতে চালু রেলওয়ে স্টেশন
চিকামারা শব্দটি কথ্যভাষায় দেয়াল লিখন বুঝাতে ব্যবহৃত হয়ে থাকে। স্বাধীনতা পূর্ববর্তীকালে আইনগত নিষেধাজ্ঞার কারণে রাতের আঁধারে দেয়াল লিখন করা হতো। এসব লেখায় মূলত সরকার বিরোধী রাজনৈতিক মন্তব্য তুলে ধরা হত। লেখার জন্য ব্রাশ হিসেবে ব্যবহৃত হতো মাথা থেঁতলে নেয়া জিগা গাছের ডাল এবং কালি হিসেবে ব্যবহৃত হতো আলকাতরা। কথিত আছে যে, হঠাৎ পুলিশের নজরে পড়ে গেলে দেয়াল লেখকরা দেয়াল লেখা বন্ধ করে দিয়ে ডাল দিয়ে এলোপাথারি ঝোপে বাড়ি দেয়া শুরু করতেন এই বলে, যে বাড়িতে চিকার উপদ্রব বেড়ে যাওয়াতে তারা চিকা মারার জন্য লাঠি নিয়ে বাইরে এসেছেন। চিকামারা নামটির উৎপত্তি সম্ভবত সেখান থেকেই।  বিভিন্ন সময়ে রাজনৈতিক বক্তব্য, নির্বাচনী প্রচার, ধর্মীয় বাণী, মিছিলের শ্লোগান থেকে শুরু করে কবিতা অথবা ব্যক্তিগত কষ্টের কথা তুলে ধরা হয়েছে বিভিন্ন দেয়াল লেখনে। "এখন যৌবন যার, মিছিলে যাবার শ্রেষ্ঠ সময় তার", "এই মুহূর্তে দরকার, তত্ত্বাবধায়ক সরকার" ইত্যাদি রাজনৈতিক বক্তব্য, "অমুক ভাইকে ভোট দিন", "অমুক ভাইয়ের সালাম নিন, তমুক মার্কায় ভোট দিন" "অমুক মার্কায় দিলে ভোট, শান্তি পাবে দেশের লোক" জাতীয় নির্বাচন পূর্ববর্তী বক্তব্য থেকে শুরু করে "কষ্টে আছি - আইজুদ্দিন" এর মত অনেক দেয়াল লেখন খুব সহজেই চোখে পড়বে। ঢাকায় এরকম দেয়াল খুঁজে পাওয়া দায়, যেখানে কখনো এরকম কিছু লেখা হয় নি। আরও দেখুন  গ্রাফিতি বিষয়শ্রেণী:পথ শিল্প বিষয়শ্রেণী:পথ সংস্কৃতি বিষয়শ্রেণী:দৃশ্যকলার বর্গ বিষয়শ্রেণী:লিখন বিষয়শ্রেণী:সংঘবদ্ধ অপরাধমূলক কার্যকলাপ
ন্যাশনাল ইনস্টিটিউট অব ইউনানি মেডিসিন (এনআইইউএম) ভারতে ইউনানি বিষয়ক গবেষণা ও প্রশিক্ষণের জন্য গঠিত একটি স্বায়ত্তশাসিত সংস্থা। ভারতের স্বাস্থ্য ও পরিবার কল্যাণ মন্ত্রকের আয়ুর্বেদ, যোগ ও প্রাকৃতিক চিকিৎসা, ইউনানি, সিদ্ধ এবং হোমিওপ্যাথি (আয়ুষ) বিভাগ ও কর্ণটাক সরকারের যৌথ উদ্যোগে ১৯৮৪ সালে এটি প্রতিষ্ঠিত হয়। ২০০৪ সালে প্রতিষ্ঠানটিতে একাডেমিক কার্যক্রম শুরু হয়। এটি রাজীব গান্ধী স্বাস্থ্যবিজ্ঞান বিশ্ববিদ্যালয়ের অধিভুক্ত।   বিভাগ  প্রতিষ্ঠানটিতে ১০টি বিষয়ে স্নাতকোত্তর কোর্স (এমডি ইন ইউনানি) চালু আছে। এগুলো হলো:  মোয়ালাজাত (সাধারণ ঔষধ)  ইলমুল আদভিয়া (ঔষধবিজ্ঞান)  তাহাফফুজি ওয়া সামাজি তিব (প্রতিরোধমূলক ও সামাজিক চিকিৎসাবিজ্ঞান)  ইলমুল কাবালাত ওয়া আমরাজে নিসওয়ান (স্ত্রীরোগ ও ধাত্রীবিদ্যা)  ইলমুল সায়িদলা (ফার্মাসি)  ইলমুল জরাহাত (অস্ত্রোপচার)  ইলাজ বিত তাদবিরির (রেজিমেন্টাল থেরাপি)  কুল্লিয়াত (মূলনীতি)  মাহিয়াতুল আমরাজ (রোগবিজ্ঞান)  আমরাজে জিল্‌দ ওয়া মাফাজিল (চর্ম ও বাতবিদ্যা)   তথ্যসূত্র    বহিঃসংযোগ     বিষয়শ্রেণী:১৯৮৪-এ কর্ণাটকে প্রতিষ্ঠিত বিষয়শ্রেণী:১৯৮৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ইউনানি ওষুধ বিষয়শ্রেণী:কর্ণাটকের গবেষণা প্রতিষ্ঠান বিষয়শ্রেণী:আয়ুষ মন্ত্রক
জামাল খাসোগি ( , Hejazi:  ৩১ অক্টোবর ১৯৫৮ - ২ অক্টোবর ২০১৮) ছিলেন একজন সৌদি সাংবাদিক, লেখক এবং আল-আরক নিউজ চ্যানেলের সাবেক ব্যবস্থাপনা পরিচালক ও প্রধান সম্পাদক। এছাড়াও তিনি সৌদি আরবের সংবাদপত্র আল ওয়াতানের সম্পাদক হিসেবে দায়িত্ব পালন করেছেন।  খাসোগি ২০১৭ সালের সেপ্টেম্বরে সৌদি আরব ত্যাগ করেন এবং স্ব-নির্বাসন জীবন শুরু করেন। তিনি বলেছিলেন যে, সৌদি আরব সরকার তার টুইটার একাউন্ট নিষিদ্ধ করে দিয়েছে এবং পরবর্তীকালে তিনি সৌদি আরব সরকারের সমালোচনা করে সংবাদপত্রে প্রতিবেদনও প্রকাশ করেছেন। বিশেষ করে খাসোগি সৌদি আরবের ক্রাউন প্রিন্স মুহাম্মদ বিন সালমান এবং দেশটির বাদশা সালমান বিন আবদুল আজিজের সমালোচক ছিলেন। এছাড়াও তিনি সৌদি নেতৃত্বাধীন ইয়েমেনে হামলারও বিরোধী ছিলেন।  ২রা অক্টোবর ২০১৮ সালে খাসোগি তুরস্কের ইস্তাম্বুলে সৌদি আরবের কনস্যুলেটে প্রবেশ করেন কিন্তু এরপর আর বের হয়ে আসেননি। পরবর্তীকালে বিভিন্ন আন্তর্জাতিক সংবাদপত্রে প্রতিবেদন প্রকাশ হতে থাকে যে, তাকে কনস্যুলেটের ভেতর হত্যা করা হয়েছে। ১৫ই অক্টোবর তুর্কি কর্তৃপক্ষ সৌদি আরব কর্তৃপক্ষের অনুমতিক্রমে কনস্যুলেটে তল্লাশি কার্যক্রম পরিচালনা করে। প্রাথমিকভাবে সৌদি সরকার বিভিন্ন মাধ্যমে প্রকাশিত হত্যাকাণ্ডের খবর অস্বীকার করে কিন্তু ২০শে অক্টোবর তারা স্বীকার করে নেয় যে, তিনি খাসোগি কনস্যুলেটের ভেতর মৃত্যুবরণ করেছেন। কারণ হিসেবে তারা উল্লেখ করেন, খাসোগি ও কনস্যুলেটের কর্মকর্তাদের মধ্যে ধস্তাধস্তির এক পর্যায়ে তিনি মৃত্যুবরণ করেন।  তথ্যসূত্র  বহিঃসংযোগ       দ্য ওয়াশিংটন পোস্ট পত্রিকায় খাসোগির কলাম  খাসোগির অন্তর্ধান নিয়ে দ্য গার্ডিয়ানের ভিজ্যুয়াল নির্দেশিকা  বিষয়শ্রেণী:২০১৮-এ মৃত্যু বিষয়শ্রেণী:১৯৫৮-এ জন্ম বিষয়শ্রেণী:সৌদি আরবের সাংবাদিক বিষয়শ্রেণী:সৌদি মুসলিম বিষয়শ্রেণী:তুরস্কের নিখোঁজ ব্যক্তি বিষয়শ্রেণী:সৌদি আরবীয় বন্দী ও আটক বিষয়শ্রেণী:মদিনার ব্যক্তি বিষয়শ্রেণী:খুনের শিকার পুরুষ
"একোস" ইংরেজ রক ব্যান্ড পিংক ফ্লয়েডের একটি গান, এবং তাদের ১৯৭১ সালের মেডল অ্যালবামের ষষ্ঠ এবং সর্বশেষ ট্র্যাক। ব্যান্ডটির চার জন সদস্যের সমন্বয়ে গানটি ১৯৭০ সালে  রচিত হয়েছিল। বেশ কয়েকটি বর্ধিত ইনস্ট্রুমেন্টাল প্যাসেজ ধারণকারী গানটি মূলত পরিবেষ্টিত সাউন্ড এফেক্ট, এবং সঙ্গীতধর্মী অচিন্তিত রচনা যার চলমান স্থিতকিাল ২৩:৩১ মিনিট। এবং দ্বিতীয় পাশ গঠিত সম্পূর্ণ ভাইনাল ও ক্যাসেট রেকর্ডিংয়ে।   কর্মিবৃন্দ  ডেভিড গিলমোর – মূল কণ্ঠ (নিচু ঐকতান), ইলেকট্রিক গিটার, সাউন্ড এফেক্ট রিচার্ড রাইট – মূল কণ্ঠ (উচ্চ ঐকতান), গ্র্যান্ড পিয়ানো (লেসলি ১৪৫ স্পিকার-এর মাধ্যমে), হ্যামন্ড অর্গান, ফারফিসা অর্গান, সাউন্ড এফেক্ট রজার ওয়াটার্স – বেস গিটার, স্লাইড বেস, সাউন্ড ইফেক্ট নিক মেইসন – ড্রাম, পারকাশন, সাউন্ড এফেক্ট   তথ্যসূত্র  উদ্ধৃতিসমূহ  উৎস                বহিঃসংযোগ   Did Pink Floyd Meddle with 2001?  বিষয়শ্রেণী:১৯৭১-এর গান বিষয়শ্রেণী:১৯৭১-এর কম্পোজিশন বিষয়শ্রেণী:পিংক ফ্লয়েডের গান বিষয়শ্রেণী:ডেভিড গিলমোর রচিত গান বিষয়শ্রেণী:রিচার্ড রাইট (সঙ্গীতজ্ঞ) রচিত গান বিষয়শ্রেণী:রজার ওয়াটার্স রচিত গান বিষয়শ্রেণী:নিক মেইসন রচিত গান বিষয়শ্রেণী:ডেভিড গিলমোর প্রযোজিত গানের রেকর্ডিং বিষয়শ্রেণী:রজার ওয়াটার্স প্রযোজিত গানের রেকর্ডিং বিষয়শ্রেণী:রিচার্ড রাইট (সঙ্গীতজ্ঞ) প্রযোজিত গানের রেকর্ডিং বিষয়শ্রেণী:নিক মেইসন প্রযোজিত গানের রেকর্ডিং
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  Ashiq Shawon (আলাপ) ১৯:৩১, ২৩ এপ্রিল ২০২৩ (ইউটিসি) র‍্যাপার   – (অপসারণের প্রস্তাবনা দেখুনলগ দেখুন) () নিবন্ধের মূল তথ্য সমূহ উৎসহীন। এমতাবস্থায় এ প্রস্তাবনা শুরুর ৯ দিন পূর্বে নিবন্ধে ট্যাগ যুক্ত করে প্রণেতাকে জানানো হয়। কিন্তু নিবন্ধ প্রণেতা এটার কোনো সংশোধন/সম্পাদনা করেনি। এজন্য এটা অপসারণ করা উচিত। → Tanbiruzzaman 💬 ২০:৫৭, ১৩ এপ্রিল ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
শেজান ইন্টারন্যাশনাল লিমিটেড () হলো লাহোরে অবস্থিত পাকিস্তানি পানীয় প্রস্তুতকারক। এটি পাকিস্তানের সবচেয়ে বড় খাদ্য ও পানীয় প্রস্তুতকারকদের মধ্যে একটি। তাদের দুটি বিখ্যাত ব্র্যান্ড হলো অল পিওর এবং টুইস্ট। এই কোম্পানিটি শাহনেওয়াজ গ্রুপের একটি অংশ এবং পাকিস্তান স্টক এক্সচেঞ্জের তালিকাভুক্ত।  শেজান ১৯৬৪ সালে লাহোরে প্রতিষ্ঠিত হয়। তারা কোমল পানীয়, জুস, কেচাপ এবং জ্যামসহ বিভিন্ন পণ্য তৈরি করে। কোম্পানিটি পাকিস্তানের একক বৃহত্তম আম উৎপাদনকারী এবং প্রায় ১০০০ জন শ্রমিক এখানে কাজ করে। কোম্পানিটি তাদের ট্রেডমার্ক পণ্য 'শেজান ম্যাঙ্গো'র জন্য সবচেয়ে বেশি পরিচিত। শেজান ম্যাঙ্গো হলো পাকিস্তানের জনপ্রিয় একটি আমের জুস।   ইতিহাস  ১৯৬৪ সালের ১৩ মে পাকিস্তানের শাহনেওয়াজ গ্রুপ এবং মার্কিন যুক্তরাষ্ট্রের অ্যালায়েন্স ইন্ডাস্ট্রিয়াল ডেভেলপমেন্ট কর্পোরেশনের যৌথ উদ্যোগে শেজান ইন্টারন্যাশনাল প্রতিষ্ঠিত হয়।  শেজান পাকিস্তানের বৃহত্তম খাদ্য প্রক্রিয়াকরণ কোম্পানিগুলোর মধ্যে একটি। তারা দেশের অভ্যন্তরীণ চাহিদা মেটানোর পাশাপাশি রপ্তানি চাহিদা মেটাতেও সক্ষম। এছাড়া, তারা উৎপাদনে ক্রমাগত উন্নতি করছে।  ১৯৭১ সালে শাহনেওয়াজ গ্রুপ পাকিস্তান সরকারের অনুমতি নিয়ে অ্যালায়েন্স ইন্ডাস্ট্রিয়াল ডেভেলপমেন্ট কর্পোরেশনের সমস্ত শেয়ার ক্রয় করে। তারা ১৯৮০-৮১ সালে করাচিতে একটি পৃথক শাখা স্থাপন করে, যা বর্তমানে করাচি ও সিন্ধুর চাহিদা মেটানোর পাশাপাশি রপ্তানি চাহিদাও পূরণ করে। ১৯৮৩ সালে পাঞ্জাবের লাহোরে আরেকটি কারখানা স্থাপন করা হয়। ১৯৮৭ সালে একটি স্বাধীন টেট্রা ব্রিক কারখানা চালু করা হয়। ১৯৯০ সালে পাকিস্তানের খাইবার পাখতুনখোয়ার হাত্তারে একটি জুস কারখানা স্থাপনের সিদ্ধান্ত নেওয়া হয়।  শেজান ইন্টারন্যাশনালের প্রধান কার্যালয় পাকিস্তানের লাহোরে অবস্থিত। ইংল্যান্ডে, নুভো ফুডস লিমিটেড সকল শেজান পণ্যের অনুমোদিত পরিবেশক। তারা জুস, জ্যাম, আচার, চাটনি, সস, সিরাপ এবং স্কোয়াশের আমদানি ও বিতরণ পরিচালনা করে।  কানাডায়, টার্গেট ফুডস হলো তাদের অনুমোদিত পরিবেশক। বাংলাদেশে, সজীব ফুডস সকল শেজান পণ্যের অনুমোদিত পরিবেশক।    বিতর্ক  শেজানের মালিকের সাথে আহ্‌মদীয়ার সংশ্লিষ্টতার কারণে তারা বারবার বিতর্কের লক্ষ্যবস্তু হয়। অতীতে ধর্মীয় রক্ষণশীলদের নেতৃত্বে বেশ কয়েকটি প্রচারাভিযান শেজানকে লক্ষ্যবস্তু বানায়। এমনকি তারা শেজানকে বয়কটের আহ্বান জানায় ও পরবর্তীতে নিষিদ্ধ করে।   শেজানের পণ্য নিষিদ্ধ  ২০১২ সালে, ইসলামি গোষ্ঠীগুলোর প্রচারাভিযানে আরও উদার কণ্ঠস্বর পাওয়া যায়, এর মধ্যে লাহোর বার অ্যাসোসিয়েশনের আইনজীবীরা ছিলেন অন্যতম। লাহোর বার অ্যাসোসিয়েশন তাদের বার ও অধস্তন আদালত কমপ্লেক্স থেকে শেজানের পণ্যগুলো নিষিদ্ধ করে এবং কেউ পানীয়টি কিনতে গেলে তার বিরুদ্ধে কঠোর ব্যবস্থা নেওয়ার হুমকি দেয়। মূলত ১০০ জন আইনজীবীর সর্বসম্মতিক্রমে শেজান পানীয় ও পণ্যের উপর নিষেধাজ্ঞার পক্ষে ভোট দেওয়ায় এই পদক্ষেপ নেওয়া হয়।   আক্রমণ  নিয়মতান্ত্রিক আহমদীয়া বিরোধী প্রচারণায় শেজানের পণ্য বয়কটের অসংখ্য উদ্যোগের ফলস্বরূপ, শেজান কারখানার বিরুদ্ধে বেশ কয়েকটি আক্রমণ রেকর্ড করা হয়। ২০১০ সালের জুনে অজ্ঞাতপরিচয় আততায়ীরা শেজানের একটি কারখানায় হামলা চালায় এবং বোমা বিস্ফোরণ ঘটায়। ফলে শেজানের চারজন কর্মী আহত হয়।   তথ্যসূত্র    বহিঃসংযোগ     বিষয়শ্রেণী:পাকিস্তানি পানীয় বিষয়শ্রেণী:পাকিস্তানি মার্কা বিষয়শ্রেণী:১৯৬৪-এ পাকিস্তানে প্রতিষ্ঠিত বিষয়শ্রেণী:পাকিস্তান স্টক এক্সচেঞ্জে তালিকাভুক্ত কোম্পানি বিষয়শ্রেণী:পাকিস্তানে আহমদীয়া বিষয়শ্রেণী:পাকিস্তানের পানীয় কোম্পানি
কিলাব ইবনে মুর্‌রাহ () (জন্ম  খ্রিষ্টাব্দ) ছিলেন ইসলামের নবী মুহাম্মদ এর একজন পূর্বপুরুষ। তিনি মুহাম্মদের প্রপিতামহের প্রপিতামহের পিতামহ ছিলেন।  জীবনী কিলাবের পিতা ছিলেন মুর্‌রাহ ইবনে কা'ব ইবনে লুআই ইবনে গালিব ইবনে ফিহ্‌র ইবনে মালিক। তাঁর মাতা ছিলেন হিন্দ বিনতে সুরাইর ইবনে ছালাবাহ ইবনে হারিস ইবনে ফিহ্‌র ইবনে মালিক। উভয়েই তাদের বংশধারা কুরায়শ গোত্রের পূর্বপুরুষ ফিহ্‌র পর্যন্ত অনুসরণ করতে পারতেন। এই বংশধারা আরও পিছিয়ে ইসমাঈল (ইব্রাহিম (আঃ)-এর পুত্র) পর্যন্ত গিয়েছিল।  কিলাবের দুই সৎভ্রাতা ছিলেন — তাইম ইবনে মুর্‌রাহ ও ইয়াকজাহ ইবনে মুর্‌রাহ। তাঁরা মুর্‌রাহর দ্বিতীয় স্ত্রী আসমা বিনতে আদি (হিন্দ বিনতে হারিসাহ আল-বারিকিয়্যাহ)-এর গর্ভজাত।  তিনি ফাতিমাহ বিনতে সা'দ ইবনে সাইয়াল-কে বিবাহ করেছিলেন। এই দম্পতির দুই পুত্র ছিল। বড় পুত্র যুহরাহ ইবনে কিলাব বানু যুহরাহ বংশের প্রবর্তক হন। ছোট পুত্র কুসাই ইবনে কিলাব ছিলেন কুরায়শদের মধ্যে প্রথম কাবাগৃহের অভিভাবক।  কিলাবের মৃত্যুর পর, তাঁর স্ত্রী বানু উয্‌রাহ গোত্রের রাবি'আ ইবনে হারামের সঙ্গে বিবাহবন্ধনে আবদ্ধ হন।  Family tree   * চিহ্নিত বিবাহগুলোর ক্রম নিয়ে মতভেদ রয়েছে    সরাসরি বংশধারাকে গাঢ় অক্ষরে চিহ্নিত করা হয়েছে।   আরো দেখুন    মুহাম্মদ (সা) এর পারিবারিক গাছ   তথ্যসূত্র   বিষয়শ্রেণী:সাহাবীর পূর্বপুরুষ বিষয়শ্রেণী:৩৭৩-এ জন্ম বিষয়শ্রেণী:আরবি ভাষার লেখা থাকা নিবন্ধ বিষয়শ্রেণী:জাহেলি ব্যক্তি বিষয়শ্রেণী:মুহাম্মাদের পূর্বপুরুষ বিষয়শ্রেণী:৪র্থ শতাব্দীর আরব ব্যক্তি বিষয়শ্রেণী:কুরাইশ বিষয়শ্রেণী:ইসলাম বিষয়শ্রেণী:সুফিবাদ
উমুর-উ হাফিয়ে উসমানীয় সাম্রাজ্যের একটি অভ্যন্তরীণ গোয়েন্দা সংস্থা ছিল, যেটি দ্বিতীয় আব্দুল হামিদের যুগে সক্রিয় ছিল। সংগঠনটি আনুষ্ঠানিকভাবে যাপতিয়ে তেশকিলাত (Zaptiye Teşkilatı, উসমানীয় জানদারমা) এর নির্দেশনায় ছিল, কিন্তু বাস্তবে এটি সুলতান দ্বিতীয় আব্দুল হামিদের সাথে সরাসরি যুক্ত ছিল।  তিনটি ধারায় এই সংগঠনটির ধারাবাহিকতা গঠিত হয়। প্রথম বিভাগটির লক্ষ্য ছিল সরকারবিরোধী সংস্থা এবং ব্যক্তিদের সম্পর্কে তথ্য অনুসন্ধান, অনুসন্ধান এবং সংগ্রহ করা। দ্বিতীয় বিভাগের কাজ ছিল তথ্য সম্পাদনা এবং প্রতিবেদন তৈরি করা। তৃতীয় বিভাগের লক্ষ্য ছিল দ্বিতীয় আব্দুল হামিদকে অবহিত করা।   আরও দেখুন    তাহসিন পাশা   বহিঃসংযোগ      http://www.ansiklopedi.biz/tarih/umur-u-hafiye-nedir   বিষয়শ্রেণী:দ্বিতীয় আব্দুল হামিদ বিষয়শ্রেণী:বিলুপ্ত গোয়েন্দা সংস্থা বিষয়শ্রেণী:উসমানীয় সাম্রাজ্যের সরকার
শ্রীপাদরাজ () বা শ্রীপাদরায় বা লক্ষ্মীনারায়ণতীর্থ (আনুমানিক ১৪২২ - ১৪৮০) ছিলেন একজন হিন্দু দ্বৈত দার্শনিক, পণ্ডিত, সুরকার ও মধ্বাচার্য মূলমবাচার্যের ধর্মগুরু। নরহরিতীর্থের সাথে তাকে হরিদাস আন্দোলনের প্রতিষ্ঠাতা হিসেবে বিবেচনা করা হয়। তিনি তার কম্পোজিশনের মাধ্যমে কর্ণাটিক সঙ্গীত এবং হিন্দুস্তানি সঙ্গীত উভয়কেই প্রভাবিত করেছেন। তার গান ও স্তোত্র, রঙ্গ বিট্ঠলার মুদ্রার অধীনে রচিত, রহস্যবাদ ও মানবতাবাদের সাথে মিশে দ্বৈত নীতির পাতন রয়েছে।  তিনি সুলাদি বাদ্যযন্ত্রের কাঠামোর উদ্ভাবনের কৃতিত্বও পেয়েছেন এবং বেশ কয়েকটি কীর্তনের সাথে ১৩৩টি রচনা করেছেন। তিনি সালুয়া নরসিংহ দেব রায়ের উপদেষ্টা ছিলেন এবং তরুণ ব্যাসতীর্থের পরামর্শদাতা ছিলেন। তিনি জয়তীর্থের ন্যায় সুধা-এর উপর একটি ভাষ্যও রচনা করেছেন যাকে ন্যায়সুধোপন্যাস-বগ্বজ্র বলা হয়। শ্রীপাদরাজকে ধ্রুবের অবতার বলে মনে করা হয়।  তথ্যসূত্র  উৎস  বহিঃসংযোগ Sri Sripadaraja Mutt Official Web Site Haridasas of Karnataka   বিষয়শ্রেণী:মধ্যযুগীয় হিন্দু ধর্মগুরু বিষয়শ্রেণী:দ্বৈত দার্শনিক বিষয়শ্রেণী:কর্ণাটকের পণ্ডিত বিষয়শ্রেণী:কর্ণাটকের ইতিহাস বিষয়শ্রেণী:ভারতীয় হিন্দু সন্ন্যাসী বিষয়শ্রেণী:১৪০৪-এ জন্ম বিষয়শ্রেণী:১৫০২-এ মৃত্যু বিষয়শ্রেণী:ভক্তি আন্দোলন বিষয়শ্রেণী:দ্বৈত বেদান্ত বিষয়শ্রেণী:মাধব ধর্মীয় নেতা বিষয়শ্রেণী:১৫শ শতাব্দীর ভারতীয় দার্শনিক
নবান্দা রেলস্টেশন দক্ষিণ পূর্ব রেল অঞ্চলের আদ্রা রেল বিভাগের অন্তর্গত বাঁকুড়া-মাসগ্রাম লাইনের একটি রেলওয়ে স্টেশন। এটি ভারতের পশ্চিমবঙ্গ রাজ্যের বাঁকুড়া জেলার নবান্দাতে অবস্থিত।   ইতিহাস    বাঁকুড়া ও বর্ধমান জেলার  বাঁকুড়া এবং রায়নগরকে সংযোগকারী পুরানো মিটার গেজ বাঁকুড়া – দামোদর রেলপথ (যাকে বাঁকুড়া দামোদর নদী রেলওয়েও বলা হয়) ১৯১৬-১১সালের মধ্যে ট্রেন চলাচলের জন্য উন্মুক্ত করা হয়। ২০০৫ সালে, বাঁকুড়া – মাসগ্রাম লাইন নামে পরিচিত ১১৮ কিলোমিটার দীর্ঘ রেলপথটি ১,৬৭৬ মিমি (৫ ফুট ৬ ইঞ্চি) ব্রডগেজে রূপান্তরিত হয়। পুরো ট্র্যাকটি ২০১৮-১৯ সালে বিদ্যুতায়িত হয়।  তথ্যসূত্র  বহিঃসংযোগ  বিষয়শ্রেণী:বাঁকুড়া জেলার রেলওয়ে স্টেশন বিষয়শ্রেণী:আদ্রা রেলওয়ে বিভাগ বিষয়শ্রেণী:১৯১৬-এ ভারতে চালু রেলওয়ে স্টেশন